
AVIZ

asupra propunerii legislative privind organizaţiile pensionarilor
Cu adresa nr.257 din 23 iunie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind organizaţiile pensionarilor.
În urma examinării, în şedinţa din data de 19 februarie 2004, Comisia, cu unanimitate de voturi, a hotărât respingerea propunerii legislative, având în vedere următoarele considerente:

- propunerea legislativă conţine dispoziţii care se regăsesc într-o proporţie mult mai completă în Ordonanţa Guvernului nr.26/2000 cu privire la asociaţii şi fundaţii, cu modificările şi completările ulterioare, ca de exemplu: similitudinea modului de constituire, funcţionare, dobândire a personalităţii juridice, scopul constituirii;

- Legea nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, modificată şi completată prin Ordonanţa de urgenţă a Guvernului nr.184/2000, aprobată prin Legea nr.457/2001, reglementează funcţionarea acestui organism de interes public. 

Această instituţie este organizată atât la nivel central, cât şi la nivel judeţean şi al municipiului Bucureşti, finanţarea cheltuielilor asigurându-se din: donaţii, sponsorizări, alte activităţi nonprofit realizate în condiţiile legii şi din transferuri de la bugetul de stat prevăzute în bugetul propriu al Consiliului Naţional al Persoanelor Vârstnice.

